En lille gruppe mennesker sagde tirsdag eftermiddag farvel til det lindetræ, der natten til tirsdag blev fældet af folk fra Bornholms Regionskommune.

‘Tak for alt’ og ‘Elsket og savnet’, står der på nogle af de kors, som folk fra lindetræsgruppen nu har plantet i runddelens jordvold.

I lindetræets sted skal stå en skulptur skænket af Brødrene Larsens Legat, og som sammen med to andre skulpturer står for at udsmykke ringvejens rundkørsler.